Έγκριση έδωσε ο Ευρωπαϊκός Μηχανισμός Σταθερότητας (ESM) για τη μεταφορά 555 εκατ. ευρώ από το Ταμείο Χρηματοπιστωτικής Σταθερότητας (ΤΧΣ) στο δημόσιο, σύμφωνα με πληροφορίες.



Ειδικότερα, πρόκειται για τα έσοδα που είχε το ΤΧΣ από την πληρωμή του μερίσματος των προνομιούχων μετοχών που είχαν πάρει οι τράπεζες για την κεφαλαιακή τους ενίσχυση στο πλαίσιο του «πακέτου Αλογοσκούφη» το 2008.



Υπενθυμίζεται ότι την περασμένη Παρασκευή είχε συμφωνηθεί τα κεφάλαια αυτά να δοθούν στο Δημόσιο, αλλά το πρωί του Σαββάτου ο ESM δεν έδωσε το πράσινο φως, με το σκεπτικό ότι τα κεφάλαια του ΤΧΣ είναι για συγκεκριμένο σκοπό και δεν μπορούν να χρησιμοποιηθούν για άλλες ανάγκες του ελληνικού δημοσίου. Επακολούθησαν διαπραγματεύσεις από την κυβέρνηση και το ΤΧΣ κατά τη διάρκεια του Σαββατοκύριακου και τη Δευτέρα αργά το απόγευμα, κάμφθηκαν οι αντιρρήσεις του ESM.



ΠΗΓΗ: ΑΠΕ-ΜΠΕ